OpenLLM-France/wikimedia huggingface dataset:
# Casal de Curació

El Casal de Curació és un edifici del municipi de Vilassar de Mar (Maresme) que forma part de l'Inventari del Patrimoni Arquitectònic de Catalunya. És obra de l'arquitecte Agustí Domingo i Verdaguer.

## Descripció

És un edifici civil simètric respecte de l'entrada principal, a la que s'accedeix a través d'una escalinata. Presenta un eix marcadament longitudinal. El cos central presenta planta baixa i pis, i els cossos laterals baixos i soterrani. Trenquen la monotonia de l'horitzontalitat del conjunt dos petits pavellons octogonals que flanquegen l'entrada. Les obertures estan realitzades i decorades per la part superior amb maó vist, avui dia pintat de blanc. Les cobertes queden tapades per un mur acabat amb línies corbes sinuoses. La cambra d'aire realitzada sota teulada es reflecteix a l'exterior amb les obertures de ventilació de maó. El conjunt està envoltat d'un ampli jardí i presenta alguns annexes de tipus funcional a la part posterior. No ha patit gaires modificacions des de la seva construcció, només l'afegit d'annexes per a noves sales d'operacions, etc. que no han alterat el seu aspecte inicial.

## Història

A finals de 1917 s'estengué un gran epidèmia de grip que causà nombroses morts arreu del continent. A Vilassar de Mar es pensà a habilitar l'Escola Nàutica com a hospital provisional per atendre i aïllar els malalts. Maria Vidal i Casacuberta i el seu marit Lluís Jover i Castells, industrials que passaven els estius a la població, tingueren la idea de fundar un hospital a la vila i compraren uns terrenys a la prolongació del carrer de Sant Genís que s'havia obert el 1904. Seguidament obriren una subscripció popular que recollí més de 38.000 pessetes i encarregaren el projecte del nou hospital a l'arquitecte Agustí Domingo i Verdaguer, que col·laboraria també amb el matrimoni Jover –Vidal en la construcció de cases barates a Vilassar de Mar i Barcelona.
El dia 11 de juliol de 1920, Maria Vidal cedia les instal·lacions i els terrenys a favor de la Junta del patronat i el 8 d'agost era inaugurat oficialment el nou hospital amb l'assistència de Josep Puig i Cadafalch, president de la Mancomunitat de Catalunya i demès autoritats.
A partir dels anys 1990 l'edifici deixà de ser hospital i passà a acollir un centre sociosanitari, gestionat pel patronat creat el 1920, i que dona servei a malalts de la comarca.

## Referències

* ↑ «Casal de Curació». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 19 març 2015].
* ↑ Bas 1997, p. 175
* ↑ Bas 1997, p. 174

## Bibliografia

* Bas Macià, Damià. Carrers i gent de Vilassar de Mar : Qui és qui a la nomenclatura urbana. Vilassar de Mar: L'autor, 1997.
* Cabré Massot, Montserrat. El Vilassar de Mar dels indians. Lleida: Pagès, 2012. ISBN 978-84-9975-239-6.
* Guardiola Prim, Lluís. Sant Joan de Vilassar : Història i geografia de la comarca vilassanesa i del Maresme. Vilassar de Mar: Gràfiques Garcia, 1955.
* Serrano Méndez, Alexis. L'Abans : Vilassar de Mar recull gràfic (1852-1965). El Papiol: Efadós, 2007. ISBN 978-84-95550-65-1.
# Carnac

* No s'ha de confondre amb Karnak.
Carnac (en bretó Karnag) és un municipi francès, situat al departament de Morbihan, a la regió de Bretanya. L'any 2011 tenia 4.227 habitants. És força conegut pels alineaments de Carnac.

## Geografia

Limita amb els municipis de Crac'h, Erdeven, Ploemel, Plouharnel i La Trinité-sur-Mer.

## Història

El seu nom potser prové del celta cairn, promontori.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 | 2011 |
| 3.065 | 3.655 | 3.733 | 3.962 | 4.243 | 4.444 | 4.445 | 4.227 |
| Des de 1962 : Població sense dobles comptes ||||||||

## Administració

Llista d'alcaldes :
| Període | Identitat | Partit |
| 1964-1996 | Christian Bonnet | RPR |
| 1996-1998 | Olivier Buquen | |
| 1998-2001 | Francis Thomas | |
| 2001-2004 | Jacques Bruneau | Divers droite |
| 2004-2010 | Michel Grall | UMP |
| 2010-2014 | Jacques Bruneau | divers droite |
| 2014- | Olivier Lepick | UDI |

## Cultura i patrimoni
### Llengua bretona

El 28 d'abril de 2006 el consell municipal va aprovar la carta Ya d'ar brezhoneg. A l'inici del curs 2007 el 10,3% dels alumnes del municipi eren matriculats a la primària bilingüe.

## Personatges il·lustres

* Alan Stivell

## Referències

* ↑ (francès) Ofis ar Brezhoneg: Enseignement bilingue

## Enllaços externs

* Web de la DRAC Bretanya - El megalitisme
* Els alineaments de Carnac - Centre des monuments nacionals
* Web de l'oficina de turisme de Carnac
* Museu de Carnac
* Yacht Club de Carnac
# Carnach

Carnach (en gaèlic escocès: Càrnach) és un llogarret remot a la riba nord-oest del Little Loch Broom dins de Ross-shire, als highlands escocesos i és en l'àrea del consell dels Highlands. Es localitza en el històric comtat de Cromartyshire.
El llogarret és únicament accessible per barca des de l'espigó de Badluarach, o amb un passeig d'una milla des del poble de Badrallach a l'est. Ullapool està localitzat a l'altre costat del Loch Broom.
# Banda de conducció

En semiconductors i aïllants, la banda de conducció és l'interval d'energieselectròniques que, estant per sobre de la banda de valència, permet als electrons patir acceleracions per la presència d'un camp elèctric extern i, per tant, permet la presència de corrent elèctric. Els electrons d'un semiconductor poden assolir aquesta banda quan reben prou energia, majoritàriament per l'excitació tèrmica.

## Vegeu també

* Banda prohibida
* Semiconductor
* Conducció elèctrica

## Nota

* ↑ Paul A. Tipler; Gene Mosca. Física para la ciencia y la tecnología: Electricidad y magnetismo, luz, física moderna. Reverte, març 2005, p. 1158–. ISBN 9788429144123 [Consulta: 2 maig 2011].
* ↑ Santiago Burbano de Ercilla; Carlos Gracía Muñoz. Física general. Editorial Tebar, 2003, p. 710–. ISBN 9788495447821 [Consulta: 2 maig 2011].
* ↑ William D. Callister. Introducción a la ciencia e ingeniería de los materiales. Reverte, octubre 1996, p. 616–. ISBN 9788429172546 [Consulta: 2 maig 2011].
# Banyarriquer del roure

El banyarriquer del roure (Cerambyx cerdo) és una espècie de coleòpter polífag de la família dels cerambícids, comú a Catalunya.

## Descripció

És de mida gran, de color quasi tot negre, excepte en els extrems dels èlitres, que són marronosos.

## Biologia

Les seves larves són xilòfagies i s'alimenten principalment de fusta diferents espècies de Quercus. El seu cicle biològic pot durar diversos anys.

## Distribució

Es troba a Algèria, Armènia, Àustria, l'Azerbaidjan, Belarús, Croàcia, la Txèquia, França, Geòrgia, Alemanya, Hongria, l'Iran, Itàlia, Moldàvia, Marroc, Polònia, Espanya, Suècia, Suïssa, Tunísia, Turquia, Ucraïna, i el Regne Unit. Es troba per tota l'Espanya peninsular i Balears.
* Mascle (esquerra) i femella (dreta).
* Mascle amb les ales obertes.

## Referències

* ↑ Banyarriquer, entrada a la Gran Enciclopèdia Catalana. Consulta 2016-09-10.
* ↑ Llobet i François, Toni, i Fèlix Franquesa, Jenar: Flora i fauna del Parc Natural de Cap de Creus. Brau Edicions, Figueres, 2009, 2014.
* 1 2 3 «Cerambyx cerdo» (en castellà). Bases ecológicas preliminares para la conservación de las especies de interés comunitario en España: invertebrados. A. Viñolas, E. Vives. 2012. Arxivat de l'original el 2016-03-03. [Consulta: 31 agost 2015].
* ↑ World Conservation Monitoring Centre (1996) Cerambyx cerdo A: UICN 2009. Llista Vermella d'Espècies Amenaçades de la UICN. Versió 2009.2. www.iucnredlist.org Consultat el 7 agost 2007.
# Barcelona Graduate School of Mathematics

Barcelona Graduate School of Mathematics (BGSMath) és una iniciativa impulsada per la Facultat de Matemàtiques de la Universitat de Barcelona (UB), centre adscrit al BKC, el Departament de Matemàtiques de la Universitat Autònoma de Barcelona (UAB), la Facultat de Matemàtiques i Estadística de la Universitat Politècnica de Catalunya (UPC), el grup de recerca en Matemàtiques de la Universitat Pompeu Fabra (UPF) i el Centre de Recerca Matemàtica, amb la coordinació de l'Institut de Matemàtica de la UB, amb què vol recollir les activitats científiques adreçades a estudiants de doctorat que ofereixen les diferents institucions promotores.
L'objectiu de les institucions participants en crear la BGSMath és proporcionar de manera coordinada una formació de doctorat de qualitat, donar-li visibilitat internacional i atraure investigadors de doctorat a Catalunya. Així mateix, també es proposen millorar les sortides professionals dels matemàtics en la indústria i en l'entorn no acadèmic en general i esdevenir una plataforma de col·laboració de tots els agents actius en recerca matemàtica, per desenvolupar projectes col·lectius.

## Referències

* ↑ Sánchez, Sónia «Catalunya formarà matemàtics d'elitː investigadors de la UB, la UAB, la UPC i el Centre de Recerca Matemàtica creen la Barcelona Graduate School of Mathematics». Diari ARA, 01-03-2013 [Consulta: 4 agost 2020].
* ↑ «La Barcelona Graduate School of Mathematics formarà matemàtics d'elit». Universitat de Barcelona (UB), 15-03-2013. [Consulta: 4 agost 2020].

## Enllaços externs

* Barcelona Graduate School of Mathematics (BGSMath)
# Osire

Osire és un camp de refugiats al centre de Namíbia, situat a 200 km al nord de la capital Windhoek al costat de la principal carretera C30 de Gobabis a Otjiwarongo. Va ser establert el 1992 per allotjar els refugiats d'Angola, Burundi, la República Democràtica del Congo, Ruanda i Somàlia. El camp va créixer ràpidament els primers anys, arribant a un pic de 20.000 habitants el 1998; des de llavors la població de refugiats d'Osire ha disminuït constantment, acostant-se a 6.500 el 2010 i 3.000 el 2014. A causa de la fi dels conflictes als països d'origen dels refugiats s'ha programat el tancament del camp. El 2008 la majoria (75%) dels refugiats encara residents procedien d'Angola, i una part considerable de la República Democràtica del Congo. L'Alt Comissionat de les Nacions Unides per als Refugiats considera el camp com un dels millors gestionats del món, ja que hi havia una escola d'ensenyament primari, una de secundari i fins i tot una comissaria de policia i una clínica.
El camp havia estat usat com a centre de detenció durant el domini de Sud-àfrica sobre el territori de Namíbia. Al llarg de la seva existència com a camp de refugiats s'havia informat del maltractament dels seus habitants, represàlies, assetjament i aldarulls. En 2009 un grup de 41 persones van fugir del camp amb l'ajuda d'una organització local de drets humans després d'haver rebut suposadament amenaces de mort. Aquest grup va sortir de Namíbia a través del lloc fronterer de Mamuno però li van negar l'entrada a Botswana i com a resultat va quedar en terra de ningú entre Namíbia i Botswana durant tres mesos fins que foren arrestats pers les autoritats de Botswana i deportats a la República Democràtica del Congo.

## Referències

* ↑ New Era 19 June 2008: Spotlight Falls on Osire Refugees, by Petronella Sibenene
* ↑ ; Kenyon, Jack «Alone in a crowd ... the story of Osire Refugee Camp inhabitants». The Namibian, 26-06-2014.
* 1 2 USCRI Trapped in Osire Refugee Camp
* ↑ Medilinkz Arxivat 2016-03-03 a Wayback Machine. 20 Oct 2003: NAMIBIA: Unrest at Osire refugee camp
* ↑ Namibia National Society for Human Rights Arxivat 2010-11-16 a Wayback Machine. Government washes hands off 41 refugees
* ↑ The Namibian 9 Oct 2009: Botswana to deport runaway refugees, by Nangula Shejavali
# Baldriga culnegra

La baldriga culnegra (Puffinus opisthomelas) és un ocell marí de la família dels procel·làrids (Procellariidae), d'hàbits pelàgics, que cria en algunes illes del Pacífic properes a la costa de Baixa Califòrnia i es dispersa pels mars al voltant.
# Barnard (cràter)

Barnard és un cràter d'impacte que està situat a prop del quadrant est de la Lluna. Està adossat a la vora sud-est del gran cràter anomenat Humboldt, i el cràter Abel es troba directament al sud. Al nord-est es troba el cràter Curie, mentre que al sud-est aquest s'ubica en la Mare Australe.
* Localització de Barnard (centre superior de la imatge)
* Cràters satèl·lit
La formació ha estat distorsionada per una sèrie d'impactes en la seva proximitat. L'interior és irregular, amb una intrusió sobre la seva vora sud-oest i formacions rugoses especialment en la seva meitat sud. Un parell de petits cràters es troben en el seu sòl prop del centre.
* Els cràters Barnard (esquerra) i Humboldt (dreta) en una fotografia des de l'Apollo 15
* Cràter Barnard, tangent a Humboldt (al centre de la imatge) per la part sud-sud-est (el nord en la part inferior)

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més proper a Barnard.
| Barnard | Coordenades | Diàmetre |
| A | 31° 48′ S, 84° 30′ E﻿ / ﻿31.8°S,84.5°E﻿ / -31.8; 84.5﻿ (Barnard A) | 13 km |
| D | 31° 24′ S, 89° 18′ E﻿ / ﻿31.4°S,89.3°E﻿ / -31.4; 89.3﻿ (Barnard D) | 47 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Gran Israel

El Gran Israel (hebreu: ארץ ישראל השלמה‎ : , Eretz Yisrael Hashlemah és un terme irredemptista que busca restaurar els límits històrics i bíblics de la Terra d'Israel. L'objectiu dels nacionalistes israelians és restaurar els límits de l'Israel bíblic. Està en el llibre de Gènesi 15:18–21, que descriu l'aliança entre Déu i Abraham.
El terme genera polèmiques de major expressió a causa dels diversos significats bíblics i polítics al llarg del temps.Actualment, la definició més comuna de les terres englobades pel terme és el territori de l'Estat d'Israel, juntament amb els Territoris Palestins. Altres definicions anteriors, afavorides pel sionisme revisionista, inclou el territori de l'antic Mandat britànic de Palestina (amb la Transjordània, que es va desenvolupar independentment després de 1923). Altres usos religiosos es refereixen a una de les definicions de la bíblica Terra d'Israel trobada en Gènesi 15,18–21, Deuteronomi 11:24, Deuteronomi 1:7, Llibre dels Nombres 34:1–15 o Ezequiel 47:13–20. Els ultranacionalistes israelians fan servir aquest concepte per justificar les guerres araboisraelianes i l'ocupació dels territoris de Cisjordània, la Franja de Gaza i els Alts del Golan

## Referències

* ↑ Daniel Pipes. «Imperial Israel: The Nile-to-Euphrates Calumny». Danielpipes.org, 01-03-1994. [Consulta: 23 desembre 2022].
* ↑ Yossi Klein Halevi (en). «Jerusalem Dispatch Past Perfect». The New Republic, 23-01-2006. [Consulta: 23 desembre 2022].
* 1 2 Nathan Alterman (en hebreu) Maariv, 20, 6963, 16-06-1967, pàg. 10 [Consulta: 23 desembre 2022]. «עניינו של ניצחון זה הוא בכך שהוא מחק למעשה את ההבדל בין מדינת ישראל ובין ארץ ישראל. זו הפעם הראשונה מאז חורבן בית שני נמצאת ארץ ישראל בידינו. המדינה והארץ הן מעתה מהות אחת, ומעכשיו חסר לה להתחברות ההיסטורית הזו רק עם ישראל שיארוג יחד עם היש שהושג את החוט המשולש שלא יינתק (El punt d'aquesta victòria és que va esborrar efectivament la diferència entre l'Estat d'Israel i la Terra d'Israel. Aquesta és la primera vegada des de la destrucció del Segon Temple que la Terra d'Israel és a les nostres mans. L'Estat i la terra són a partir d'ara una sola essència, i a partir d'ara a aquesta connexió històrica només li falta el poble d'Israel, que teixirà juntament amb la realitat aconseguida el triple fil que no serà tallat).»
* ↑ «בראשית פרק ט"ו». Mechon-mamre.org. [Consulta: 23 desembre 2022].
* ↑ Laura Etheredge. «Peel Commission». Encyclopædia Britannica. [Consulta: 23 desembre 2022].
* ↑ Shaul Bartal. «The Peel Commission Report of 1937 and the Origins of the Partition Concept». Jcpa.org, 14-11-2017. [Consulta: 23 desembre 2022].
* ↑ The Avalon Project. «Palestine: Historical Background». Avalon.law.yale.edu. [Consulta: 23 desembre 2022].
* ↑ Political Geography Now. «Israel / Palestine Map: Who Controls What in May 2021?». Polgeonow.com, 14-05-2021. [Consulta: 23 desembre 2022].
* ↑ Zeev Jabotinsky. «שמאל הירדן». Shironet.mako.co.il. [Consulta: 23 desembre 2022].
* ↑ Haroun Alfarsi. «Israeli-Palestinian Conflict Explained: Origin and Causes». Profolus.com, 31-10-2022. [Consulta: 23 desembre 2022].

## Enllaços externs

* (anglès) Globalsecurity
* (anglès) Thepeoplesvoice
# Palau Rameau

El Palau Rameau és un palau d'exposicions d'horticultura a Lilla a França.
El 1875, l'horticultor Auguste Rameau va deixar tota la seva fortuna a la ciutat amb la condició de construir un palau dedicat a les exposicions d'horticultura.
Els arquitectes Henri Contamine i Auguste Mourcou van dissenyar l'edifici en un estil mixt romànic-bizantí, amb elements industrials de vidre i de ferro, típics del segle XIX. Fou edificat entre 1878-1881. Baixos relleus amb temes com les quatre estacions, Flora i Pomona il·lustren la destinació original del palau.
* Hivernacle
* Frontó amb bust d'en Auguste Rameau i dedicació. Flora, a l'esquerra i Pomona a la dreta.
# Palau Reial (París)

El Palau Reial, en francès Palais-Royal, és un palau de París, situat al nord del Palau del Louvre, al primer districte (arrondissement) de la ciutat. El conjunt monumental del Palais-Royal el formen el palau, el jardí, les galeries i el teatre.

## Història

Va ser construït pel cardenal Richelieu entre 1628 i 1639, i en aquella època se'l va conèixer com a Palais-Cardinal. Havent-lo cedit a la casa reial el 1642, va servir de residència l'infant i futur rei Lluís XIV de França durant la Fronda i així va començar a ser conegut com a Palais-Royal. Més tard, va ser la residència a París dels d'Orleans, branca menor de la casa de França, que el van obtenir del rei el 1692. Hi va residir el regent Felip d'Orleans (1674-1723) i també Felip Igualtat. A la caiguda d'aquest, durant la Revolució, va ser confiscat i el 1814 la Restauració el va restituir als Orleans. Durant el Segon Imperi va servir de residència del rei Jeroni Bonaparte, el germà menor de Napoleó I, i des de 1871 allotja diferents administracions de l'Estat francès.

## Els teatres i l'administració

Al complex original hi havia dos teatres, el més gran dels quals seria conegut després com la Comédie-Française, i és on Molière va representar les seves obres el 1660. En aquest teatre, a la mort de Molière, Jean-Baptiste Lully instal·là l'Òpera, que es va incendiar l'any 1781, i prengué el nom modern i les funcions de teatre l'any 1799. El 1790, al recinte del Palais-Royal també s'hi posà el teatre Montansier, que va esdevenir després el théâtre du Palais Royal. El palau va ser destruït per la Comuna de París el 1871, però després va ser reconstruït i s'hi instal·là el Consell d'Estat, el Consell constitucional i el Ministeri de Cultura.
Des de l'any 1986 el pati de l'entrada principal acull la instal·lació Les deux plateaux de Daniel Buren.
# Grantia comoxensis

Grantia comoxensis és una espècie d'esponja calcària, marina i amb espícules formades per carbonat de calci. L'esponja pertany al gènere Grantia i a la família Grantiidae. El nom científic de l'espècie va ser publicat per primera vegada el 1893 per Lawrence Morris Lambe.

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Grantia comoxensis Lambe, 1893. Accessed through: World Register of Marine Species at: http://www.marinespecies.org/aphia.php?p=taxdetails&id=164237 on 2021-04-21
# Grantia foliacea

Grantia foliacea és una espècie d'esponja calcària, marina i amb espícules formades per carbonat de calci. L'esponja pertany al gènere Grantia i a la família Grantiidae. El nom científic de l'espècie va ser publicat per primera vegada el 1898 per Ludwig Leonid Breitfuss.

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Grantia foliacea Breitfuss, 1898. Accessed through: World Register of Marine Species at: http://www.marinespecies.org/aphia.php?p=taxdetails&id=164241 on 2021-04-21
# PFP

PFP té els següents significats:
* Partit Federalista Provençal, partit polític històric d'Occitània
* Partit del Front Popular, partit polític històric de Ghana
* Partit Federal Progressista, partit polític històric de Sud-àfrica
* Partit Pau i Llibertat (del seu nom en anglès Peace and Freedom Party), partit polític dels Estats Units
* Associació per a la Pau (del seu nom en anglès Partnership For Peace), programa de l'OTAN per a la cooperació amb els altres estats d'Europa
* Policia Federal Preventiva, cos de policia de Mèxic
* Fotòmetre de flama (del seu nom en anglès Photoelectric Flame Photometer), aparell usat en l'anàlisi de substàncies inorgàniques
* Perforina (del seu nom en anglès Pore Forming Protein), proteïna citolítica continguda en algunes cèl·lules del sistema immunològic
# PFK Spartak Varna

El PFK Spartak Varna és un club de futbol búlgar de la ciutat de Varna.

## Història

El club va ser fundat el 28 d'agost de 1918. El primer nom del club fou Sokol (falcó), d'aquí el seu sobrenom.

### Evolució del nom

* 1918: Bulgarski Sokol Varna
* 1924: fusió amb Schipka Varna en Schipenski Sokol Varna
* 1945: fusió amb Levski Varna i Rakovski Varna en Spartak Varna
* 1949: Spartak Stalin
* 1956: Spartak Varna
* 1969: fusió amb Lokomotiv Varna en ZSK Spartak Varna
* 1986: FK Spartak Varna
Futbolistes amb més partits a Primera Divisió:
* 1. 271 - Iliya Kirchev
* 2. 248 - Biser Dimitrov
* 3. 240 - Nikolay Stanchev
* 4. 227 - Krasimir Zafirov
* 5. 220 - Blagoy Yanev
Futbolistes amb més gols a Primera Divisió:
* 1. 56 - Stefan Naydenov
* 2. 48 - Valentin Stanchev
* 3. 48 - Hristo Nikolov
* 4. 41 - Zhivko Gospodinov
* 5. 39 - Georgi Arnaudov
* 5. 39 - Plamen Kazakov

## Palmarès

* Lliga búlgara de futbol (1): 1932

## Jugadors destacats

| Georgi Arnaudov Iliya Kirchev Ivan Filipov Kiril Pandov Toma Zahariev Aleksandar Koev Iliya Bulashev Kiril Pavlov | Zhivko Gospodinov Ivan Petrov Krasimir Zafirov Stefan Naydenov Hristo Nikolov Rumen Dimov Valentin Stanchev Nikolay Stanchev Ivo Georgiev |

## Enllaços externs

* Web oficial Arxivat 2013-03-01 a Wayback Machine.
* Spartak Varna Forever
* Spartak Varna Sofia Support Arxivat 2008-04-30 a Wayback Machine.
* Bul-foot.org - Spartak (Varna)